РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/130-21

20. април 2021. године

Б е о г р а д

З А П И С Н И К

30. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 16. АПРИЛА 2021. ГОДИНЕ

 Седница је почела у 10.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Јован Палалић, Лука Кебара, Илија Матејић, Вук Мирчетић, Угљеша Мрдић, Виолета Оцокољић, Оља Петровић, Жељко Томић, Миленко Јованов, Балинт Пастор, Дубравка Краљ и Тома Фила.

Седници су присуствовали и Војислав Вујић, заменик члана Одбора Марије Јевђић и Борислав Ковачевић, заменик Ђура Перића.

 Седници није присуствовала Милена Поповић, нити њен заменик.

 На позив председника Одбора, седници су присуствовали: Ивица Дачић, председник Народне скупштине, Ана Брнабић, председник Владе Републике Србије, Јадранка Јоксимовић, министар за европске интеграције, Гордана Чомић, министар за људска и мањинска права и друштвени дијалог, Маја Поповић, министар правде, Градимир Ненадовић, заменик директора Републичког секретаријата за законодавство, Владан Петров, судија Уставног суда, Дирк Лоренц, представник делегације Европске Уније у Републици Србији и Данко Рунић, представник Канцеларије Савета Европе у Београду.

 Седници су, на позив председника Одбора присуствовали и: др Владимир Орлић, потпредседник Народне скупштине, потпредседник Народне скупштине и председник Одбора за европске интеграције Елвира Ковач, Жарко Богатиновић, заменик председника Одбора за заштиту животне средине, Драгана Баришић, члан Одбора за здравље и породицу, Ђорђе Дабић, заменик председника Одбора за правосуђе, државну управу и локалну самоуправу, Ђорђе Косановић, заменик председника Одбора за одбрану и унутрашње послове, Муамер Бачевац, председник Одбора за људска и мањинска права и равноправност полова, Милимир Вујадиновић, председник Одбора за дијаспору и Србе у региону, мр Игор Бечић, председник Одбора за контролу служби безбедности, Сандра Божић, председник Одбора за културу и информисање, Маријан Ристичевић, председник Одбора за пољопривреду, шумарство и водопривреду, Верољуб Арсић, председник Одбора за привреду, регионални развој, трговину, туризам и енергетику, др Александра Томић, председник Одбора за финансије, републички буџет и контролу трошења јавних средстава, др Александар Мартиновић, председник Одбора за административно-буџетска и мандатно – имунитетска питања и председник ПГ Александар Вучић - за нашу децу, Ђорђе Милићевић, председник ПГ СПС, Бранимир Јовановић, председник ПГ СДПС и Самир Тандир, председник ПГ Странка правде и помирења СПП-Уједињена сељачка странка УСС.

На предлог председника, Одбор је једногласно (15 гласова за) усвојио следећи

Д н е в н и р е д:

 1. Разматрање Предлога за промену Устава Републике Србије (010-1984/20 од 4. децембра 2020. године), који је поднела Влада.

 **Прва тачка дневног реда:** Разматрање Предлога за промену Устава Републике Србије (010-1984/20 од 4. децембра 2020. године), који је поднела Влада

 На почетку, председник Одбора подсетила је присутне да је Влада Републике Србије је 4. децембра 2020. године поднела Народној скупштини Предлог за промену Устава Републике Србије, да према члану 203. став 1. Устава Републике Србије, предлог за промену Устава може поднети најмање једна трећина од укупног броја народних посланика, председник Републике, Влада и најмање 150.000 бирача, да је чланом 142. став 1. Пословника Народне скупштине утврђено да се предлог за промену Устава подноси у писаном облику, с образложењем, као и да Одбор за уставна питања и законодавство, у складу са чланом 142. став 2. Пословника, а у вези са чланом 48. став 1. алинеја прва Пословника, утврђује да ли је наведени предлог поднет од стране Уставом овлашћеног предлагача и у прописаном облику.

 У дискусији по овој тачки дневног реда учествовали су: Ивица Дачић, председник Народне скупштине, Ана Брнабић, председник Владе Републике Србије, Маја Поповић, министар правде, Јадранка Јоксимовић, министар за европске интеграције, Гордана Чомић, министар за људска и мањинска права и друштвени дијалог и Јелена Жарић Ковачевић, председник Одбора.

 На предлог председника Одбора, Одбор је одлучио да покрене активности у поступку за промену Устава, које су у делокругу рада Одбора за уставна питања и законодавство. У том циљу, Одбор ће организовати различите облике расправа о уставним променама како би се пружила прилика да се чују различита мишљења и ставови. Такође, Одбор ће, у договору са представницима предлагача и другим чиниоцима, у наредном периоду дефинисати динамику рада и активности које ћемо спроводити у циљу постизања друштвеног консензуса о уставним променама о којима ће Скупштина на крају одлучивати.

 Одбор је одлуку донео већином гласова (12 гласова за).

 Седница је завршена у 11.00 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић